15/2017. (II. 13.) OBT határozat
etikai állásfoglalás tárgyában
Az Országos Bírói Tanács (a továbbiakban: OBT) az Etikai Kódex alapján meghozandó állásfoglalások eljárási rendjének a 127/2016. (XII. 13.) OBT határozattal módosított 11/2015. (II. 10.) OBT határozat 2. § (5) bekezdés c) pontja alapján
mellőzi
a 2016. december 21. napján kelt, fiatalabb és idősebb bírói generáció negatívan megítélhető tulajdonságairól nyilvánosan megfogalmazott értékítélettel összefüggő etikai állásfoglalás iránti kérelem alapján az állásfoglalás kiadását, figyelemmel arra, hogy az OBT korábbi etikai állásfoglalásai, mint a 1/2015. (VII. 07.) OBT állásfoglalás; a 2/2016. (VI. 27.) OBT állásfoglalás; a 3/2016. (IX. 13.) OBT állásfoglalás; a 4/2016. (IX. 14.) OBT állásfoglalás, valamint a 5/2017. (II. 13.) OBT állásfoglalás a kérelemben meghatározott magatartásra is vonatkoztatható. Az OBT korábbi állásfoglalásaiban a nyilvánosság előtti véleménynyilvánítási kérdésekben keretjelleggel már kifejtette álláspontját, és új elvi alapokon nyugvó kérelmi elemet a beadvány nem tartalmazott.